**Dôvodová správa**

**Osobitná časť**

**K Čl. 1**

Navrhuje sa vypustenie odborov štátnej služby „Investície“ a „Informatizácia“ z § 1 písm. a) nariadenia vlády. Štátnu službu na štátnozamestnaneckých miestach v uvedených odboroch štátnej služby tak budú môcť vykonávať okrem občanov Slovenskej republiky aj občania iného členského štátu Európskej únie, občania štátu, ktorý je zmluvnou stranou Dohody o Európskom hospodárskom priestore a občania Švajčiarskej konfederácie v súlade s § 2 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.

**K Čl. 2**

Účinnosť nariadenia vlády sa navrhuje od 1. januára 2023.